Oh Lord, jeg gruer meg til jeg har tenåringer i hus - Mammanett (KK Mamma forum)
Oh Lord, jeg gruer meg til jeg har tenåringer i hus
Dagen i dag har vært laaaaaang siden jeg hentet storesnuppa i barnehagen. Hun begynte å grine allerede da vi skulle gå fra barnehagen til butikken. Hun så at Levian hadde en ballong, og påsto at hun ALDRI hadde fått noen ballong, og at hun aldri fikk noe som helst!!
Når vi kom på butikken, handlet jeg inn til Adas treårsdag på fredag, og da ble hun enda sintere. Jeg var en skikkelig dum mamma som gjorde sånn at det var så lenge til hennes bursdag. Prøvde å forklare at det er like lenge for Ada å vente på sin bursdag fra gang til gang, men det øret ville hun ikke høre på. Hun var sikker på at det er mye lengre mellom hennes bursdager, enn det er mellom Ada sine.
Da vi kom til kassen, spurte hun meg om hun kunne få tyggis. Jeg svarte nei, og da roper hun ut, så hele butikken hører det "du e verdens fæleste mamma, og no stikk æ av, så kan du bare stå dær å vær DUM!". Og så løp hun av gårde inn i butikken igjen, og jeg kan vedde alle mine siste penger på at en dør ville ha gått av hengslene om hun hadde hatt en tilgjengelig.
Jeg pakket varene mine opp i vogna til Levian, hentet pakken jeg skulle hente på posten, og sa høyt og tydelig til de to minste at nå går vi hjem. Begynte så å gå hjemover, fullstendig klar over en 5 år gammel skygge som løp bak meg, og gjemte seg slik at jeg ikke skulle se henne.
Når vi kom hjem, kom tordenskyen løpende inn døra, ropte at hun bare skulle ha bamsen sin, og så løp hun ut igjen. Nå sitter hun i trappeoppgangen å furter, mens hun venter på at pappa skal komme hjem.
Sv: Oh Lord, jeg gruer meg til jeg har tenåringer i hus
Ja, er det ikke herlig å ha barn?
Jeg har nettopp fått en klissblaut vaskeklut i trynet av en treåring som nekta å dusje og nekta å komme ut av dusjen ogsom tillegg hyla "maaaaaaaaaaaaaaaaaammmmmmaaaaaaa" hver gang jeg gikk ut av badet.
Du beskriver det bare så bra, Marita!
Føler meg nesten litt fæl som bare spruter ut i latter, med tanke på snuppa di som sitter der ute på trappa...
-og til og med må vente lengre på bursdagen sin enn andre!
Hun er jo bare herlig da... selv om det sikkert ikke er så kult å bli kalt verdens fæleste mamma foran hele butikken.
Må bare le litt Er som søstra mi sin eldste jente det der (ho er 6). Søstra mi pleier å sette ungene i time-out i trappa når de har gjort noe galt...når ho som nå er 6 var yngre, så gikk ho å satte seg der selv når ho ble sinna på mamman sin
Helt fantastisk Marita
Herlighet, og så skal de bli enda verre.
Høres veeeldig likt ut som her i dag det. Ikke F. om Kidden skulle bade i dag, men ikke F. om jeg fikk han ut heller, når jeg først hadde fått han inn.
Syns jeg ser dere.
Unnskyld, men nå ler jeg så jeg får tårer i øynene!
Jeg tror jeg vil beholde 4-åringen min. Ikke søren om hun får bli eldre.
Innmeldt: Oct 2007
Vi har mange gode år i vente.
Her har toåring sterke meninger om hvilke klær og sko han skal ha på seg. Trodde dette ikke begynte før om en 10 års tid jeg..